બબીતાજીને ઐયર પસંદ નથી! | » નટખટ સોહમ રાવલનો બ્લોગ «
મુખ્ય પૃષ્ઠ > તારક મહેતા કા ઉલ્ટા ચશ્મા	> બબીતાજીને ઐયર પસંદ નથી!
મુન મુન દત્તા કે જે હાલમાં તારક મહેતા કા ઉલ્ટા ચશ્મામાં બબીતાની ભૂમિકા ભજવી રહી છે. તેને કોઈ પણ વ્યક્તિ કારણ વગર સ્પર્શ કરે તો તે ગુસ્સે થઈ જાય છે. તેને બિલકુલ પસંદ નથી કે તેને કારણ વગર સ્પર્શ કરવામાં આવે. તારક મહેતા કા ઉલ્ટા ચશ્માના સાથી કલાકારો મુનમુને હાથ અડાડે કે તેને સ્પર્શ કરે તો તે ગુસ્સે થઈ જાય છે. આટલું જ નહિ તેનો ટચ મી નોટના વલણને કારણે યુનિટ મુશ્કેલીમાં મુકાઈ જતું હોય છે. એકવાર તો વાત એટલે હદ સુધી બગડી ગઈ હતી કે, મુનમુનને કેટલાંક એપિસોડથી દૂર કરી દેવામાં આવી હતી.
સૂત્રોના જણાવ્યા પ્રમાણે મુનમુન ઘણી જ સારી યુવતી છે પરંતુ તેને કોઈ સ્પર્શ કરે તે બિલકુલ પસંદ નથી. આ સિવાય તેને કાળા રંગના વ્યક્તિની પત્ની બનવું પણ પસંદ નથી. સીરિયલમાં તે ઐયર(તનુજ મહાશાબ્દે)ની પત્નીની ભૂમિકા ભજવી રહી છે. આ વાતથી મુનમુન ઘણી જ નારાજ છે અને તેને કારણે તે તનુજ સાથે અંતર જાળવી રાખે છે.
સીરિયલમાં હોળીનું શુટિંગ ચાલી રહ્યું હતું ત્યારે પરિસ્થિતિ ઘણી જ બગડી ગઈ હતી. મુનમુને સ્પષ્ટ શબ્દોમાં જણાવી દીધું હતું કે, કોઈ પણ તેને અડી શકશે નહિ. જ્યારે શુટિંગ શરૂ થયું ત્યારે એક કલાકાર મુનમુનને રંગે છે, ત્યારે જ મુનમુન જોરથી બૂમ પાડીને કહે છે કે ગમે તે વ્યક્તિ કઈ રીતે તેનો સ્પર્શ કરી શકે. આ સાંભળીને સીરિયલના યુનિટને આઘાત લાગે છે. સીરિયલના દિગ્દર્શક ધર્મેશ મહેતા આવીને પરિસ્થિતિને થાળે પાડે છે. હાલમાં તો મુનમુન રજા પર છે. જો કે માનવામાં આવે છે કે દિગ્દર્શકે તેને પડતી મુકી છે.
જ્યારે મુનમુનનો સંપર્ક કરવામાં આવ્યો ત્યારે તેને આ પ્રકારની કોઈ વાત બની હોવાનો સ્પષ્ટ ઈનકાર કર્યો હતો. તેને કહ્યું હતું કે, સેટ પર મિત્રતાભર્યુ વાતાવરણ છે. કોલકતામાં તેના પિતા બીમાર હોવાથી તેમને હોસ્પિટલમાં દાખલ કરવામાં આવ્યા છે અને આથી જ તે રજા પર છે. હાલમાં સીરિયલની કથા બાળકો પર કેન્દ્રીત થતી હોવાથી મુનમુનને રજા મળી શકે તેમ હતી.